ai4bharat/Pralekha huggingface dataset:
وزیراعظم کا دفتر
وزیر اعظم جناب نریندر مودی اور برطانیہ کی وزیر اعظم محترمہ ایلزابتھ ٹرس کے درمیان فون پر بات چیت
وزیر اعظم جناب نریندر مودی نے آج برطانیہ کی وزیر اعظم محترمہ ایلزابتھ ٹرس سے فون پر بات چیت کی۔
وزیر اعظم مودی نے وزیر اعظم ٹرس کو برطانیہ کے وزیر اعظم کا عہدہ سنبھالنے پر مبارکباد دی۔ انہوں نے سکریٹری تجارت اور سکریٹری امور خارجہ کے اپنے سابقہ رول میں بھارت-برطانیہ دو فریقی تعلقات میں ان کے  تعاون کے لئے ان کی ستائش کی۔ دونوں رہنماؤں نے بھارت اور برطانیہ کے درمیان جامع اسٹریٹیجک شراکت داری کو مزید مضبوط کرنے کے تئیں عہد بستگی کا اظہار کیا۔
دونوں رہنماؤں نے باہمی دلچسپی کے متعدد امور پر تبادلہ خیال کیا، جن میں روڈ میپ 2030 کے نفاذ کی سمت میں پیش رفت، موجودہ ایف ٹی اے مذاکرات، دفاعی و سکیورٹی تعاون اور دونوں ممالک کے درمیان عوام سے عوام کے تعلقات شامل ہیں۔
بھارت کے عوام کی طرف سے، وزیر اعظم مودی نے محترمہ ملکہ ایلزابتھ دوئم کی افسوسناک موت پر شاہی خاندان اور برطانیہ کے عوام کے تئیں گہری تعزیت کا اظہار کیا۔
قانون اور انصاف کی وزارت
عدالتوں میں ورچوئل سماعتیں
قانون وانصاف کے مرکزی وزیر جناب کرن رجیجو نے راجیہ سبھا میں ایک سوال کے تحریری جواب میں یہ معلومات دی ہے کہ عدالتی کارروائی کا انعقاد ایک انتظامی معاملہ ہے اور یہ پوری طرح سے عدلیہ کے دائرہ اختیار میں آتا ہے۔یہ عدالتوں کو طے کرنا ہے کہ عدالتی کارروائی جسمانی طور سے یہ آن لائن منعقد کی جانی ہے یا نہیں۔موجودہ وقت میں سی جے آئی کی صدارت میں ہندوستان کی سپریم کی ای –کمیٹی ، محکمہ انصاف کے اشتراک سے جامع اسکیم، پالیسی اور ای –کورٹ پروجیکٹ نفاذ کے لئے ذمہ دار ہے۔ویڈیو کانفرنسنگ کو شروع کرنے میں یکسانیت اور معیار لانے کے لئے 6اپریل 2020 کو ہندوستان کی عزت مآب سپریم کے ذریعے انتہائی اہم فیصلہ  نمبر 5؍ 2020)سامنے آیا تھا ، جس نے ویڈیو کانفرنسنگ کے ذریعے ہونے والی عدالتی سماعت کو قانونی جواب فراہم کیا ہے۔
آئی ای سی مہم کے حصے کی شکل میں عدالتی افسران ، وکلاء اور عام شہریوں کو ای-کورٹ پروجیکٹ کے تحت دستیاب سہولتوں کے بارے میں معلومات فراہم کرنے کے لئے کئی پہل کی گئی ہیں۔ ای –کمیٹی ایس سی آئی کے ذریعے آئی سی ٹی پر تربیتی اور بیداری پروگرام منعقد کئے گئے ہیں، جس میں ریاستوں کے ججوں ، عدالتوں کے ملازمین اور وکلاء سمیت تقریباً 513080اسٹیک ہولڈرز شامل ہیں۔
محکمے سے متعلق پارلیمنٹ کی اسٹینڈنگ کمیٹی کی 103ویں عبوری رپورٹ کے مختلف تبصروں اور سفارشات پر ایک کارروائی رپورٹ 16دسمبر 2020 کو راجیہ سبھا سیکریٹریٹ کو پیش کی گئی ہے۔ یہ پارلیمنٹ کی اسٹینڈنگ کمیٹی کے پاس زیر غور ہے۔
معاملوں کی ورچوئل سماعت سے انصاف تک آسان رسائی بنانے میں مدد ملتی ہے۔ورچوئل سماعت کے کچھ فائدے درج ذیل ہیں:
- وکیل اور مدعی اپنی پسند کے کسی بھی مقام سے عدالت کے سامنے پیش ہوسکتےہیں۔
- وقت اور پیسے کی کافی بچت ہوتی ہے اور اس طرح خصوصی اختیارات حاصل شدہ مدعی کو مدد ملتی ہے۔
- وکلاء مختصر اطلاع پر کئی مقامات پر سماعت میں حصہ لے سکتے ہیں۔
- گواہوں کو پیش کرنا آسان ہوجاتا ہے، کیونکہ وہ اپنے محفوظ مقامات پر ہوسکتے ہیں۔
- قابل غور قیدیوں کی آمدو رفت بہت ہی کفایتی اور سہولت آمیزی کے ساتھ ہوسکتی ہے۔
نوجوانوں کے امور اور کھیل کود کی وزارت
تمغہ حاصل کرنے والے ساجن اور ہشیکا نے نیشنل گیمز میں سب سے بہترین اتھلیٹ ایوارڈ حاصل کئے
گولڈ حاصل کرنے والے تیراک ساجن پرکاش  ہشیکا رام چندرا  کو بد ھ کے دن 36ویں قومی کھیلوں میں بالترتیب بہترین مرد ایتھلیٹ اور بہترین خاتون ایتھلیٹ کے خطاب سے نوازا گیا۔
29سالہ ساجن پرکاش نے پانچ انفرادی سونے ،دو چاندی اور ایک کانسے کے آٹھ تمغےسری ہری نٹراجن کو شکست دیتے ہوئے حاصل کئے ، جنہوں نے مجموعی طور پر آٹھ تمغے حاصل کئے ، جس میں پانچ سونے کے بشمول دو ریلے مقابلوں میں شامل ہیں۔ یہ براہ راست دوسری مرتبہ ہے کہ ہندوستان کے سب سے زیادہ تجربے کا تیراک نے 2015 میں کیرالہ میں ہونےوالے نیشنل کیمز میں اپنی کامیابی کے بعد باوقار ٹرافی حاصل کی ہے۔
صرف 14سالہ ہشیکا رام چندر انے اپنے سات تمغوں میں 6سونے کے تمغے پہلی بار کھیلتے ہوئے قومی کھیلوں میں حاصل کئے ۔وہ 23سال میں کرناٹک کی سب سے پہلی ایتھیلٹ بن گئیں جنہوں نے یہ باوقار ٹرافی حاصل کی ہے۔ کرناٹک سے تعلق رکھنے والی نشا ملٹ آخری فاتح تھیں ، جنہوں نے امپھال میں 1999 میں ہونےوالے قومی کھیلوںمیں کئی تمغے حاصل کئے تھے۔
ہشیکا رام چندر ا نے کہا کہ انہیں یقین نہیں تھا کہ وہ بہترین خاتون ایتھلیٹ کا خطاب حاصل کریں گی ، یہاں تک کہ ان کے پاس کل ایک کال آئی ۔انہوں نے کہا کہ ‘‘ مجھے خوشی ہے کہ میں اس باوقار ایوارڈ کے لئے نامزد کی گئی ہوں ۔اس سے مجھے تحریک ملے گی کہ میں اس سے زیادہ بہتر حاصل کروں اور زیادہ بہترین کارکردگی کا مظاہرہ کروں۔اب سےآگے مجھ پر تھوڑا سا دباؤ ہوسکتا ہے لیکن مجھے وہ کرنا ہے جو مجھے کرنا ہے۔’’
ساجن ، ہندوستان میں سب سے زیادہ حساس 800 میٹر فری اسٹائل ریس کا حصہ تھا۔جہاں اس نے نوجوان تیراک جیسے کہ انیش ایس گوڑا اور ویدانت مادھون سے پہلے کانسے کا تمغہ حاصل کیا۔وہ فلوریڈا بیسڈ تیراکوں ادویت پیج  اور اریان نہرا  کی تعریف میں رطب اللسان تھے اور اسے اس بات پر خوشی محسوس ہوئی کہ آخری چندمیٹر تک مکس میں تھے۔
انہوں نے کہا کہ ‘‘ گجرات میں قومی کھیلوںمیں مقابلہ کرنے پر میں خوش تھا کہ یہ اچانک لیکن ایک قابل ستائش ترقی تھی کہ کھیلوں کا اعلان کیا گیا اور ملک میں سب سے بڑا کھیلوں کا اجتماع منعقدکیا گیا۔ میں ہر اس شخص کا شکرگزار ہوں ،جس نے اتنی مختصر مدت میں کھیلوں کے ایک ساتھ انتظام کے لئے کام کیا۔مجھے پہلے حیرت تھی کہ کیا قومی کھیل ہوں گے بھی ۔ نیشنل گیمز 2022 میں آٹھ تمغوں کے حصول سے زیادہ ساجن پرکاش نے تیراکوں کی اگلی نسل کے لئے اچھی مثالیں قائم کیں۔و ہ راجکوٹ میں سردار پٹیل ایکواٹکس کامپلیکس میں آمنے سامنے ہوا۔وہ اپنی با ت جیتو یا ہارو پر باوقار انداز میں جمے رہے۔
ساجن پرکاش نے کہا ‘‘ میں نے سنا ہے کہ نوجوان ایتھلیٹس جیسے کہ انیش گوڑا نے میرے بارے میں باتیں کی ہیں۔ میں اس بات پرمشکور ہوں کہ میں نوجوان تیراکوں پر بہت زیادہ مثبت اثرات چھوڑسکا۔مہربان اور باوقار ہونا معمول بن جائے گا اور میں چیزوں کے بدلنے کے لئے اچھی مثالیں قائم کرنا چاہتا ہوں۔انہوں نے کھلاڑ ی ہونے کی بہترین مثال پیش کی ۔کیرالہ پولیس افسر کا اپنے کھیل کے تئیں عہد بندی اور کھیل کا بہترین سفیر ہونےکی خواہش بالکل ظاہرتھی اور اس نے اس بار ے میں بہترین کردار ادا کیا۔ اگرچہ اسے نوجوان تیراکوں انیش گوڑا  اور ادویت پیج  کے ہاتھوں شکست کا سامنا کرنا پڑا ۔
جدید اور قابل تجدید توانائی کی وزارت
سال 2022 تک 175گیگاواٹ قابل تجدید توانائی کی صلاحیت کو نصب کرنے کانشانہ مقرر کیا گیا ہے
سال 2022 ملک میں 100 گیگاواٹ شمسی توانائی کی صلاحیت کی تنصیب کا نشانہ مقرر
حکومت ملک میں متعدد مالیاتی و ترقیاتی ترغیبات کے ذریعہ شمسی توانائی کی ترقی کو فروغ دے رہی ہے
نئی دہلی/ 19جولائی ۔حکومت نے سال 2022 تک ملک بشمول دہلی اور قومی راجدھانی خطہ میں 40 گیگا واٹ شمسی توانائی گرڈ کو نصب کرنے کا نشانہ مقرر کیا ہے۔اس گرڈ کو عمارتوں کی چھتوں پر نصب شدہ شمسی توانائی کی صلاحیت سے جوڑا جائے گا۔ قومی راجدھانی خطہ دہلی کی حکومت کے ذریعہ اعلان کردہ دہلی شمسی توانائی پالیسی 2016 کے مطابق دہلی میں سال 2020تک ایک گیگا واٹ شمسی توانائی کی صلاحیت کو نصب کرنے کا نشانہ مقرر کیا گیا ہے، جبکہ سال 2025 تک دو گیگا واٹ شمسی توانائی کی صلاحیت کا نشانہ مقرر کیاگیا ہے۔
حکومت کے ذریعہ سال 2022 تک ملک میں 100 گیگا واٹ شمسی توانائی کی صلاحیت کو نصب کرنے کا نشانہ مقرر کیا گیا ہے۔ اسی طرح سال 2022 تک ملک میں 175 گیگا واٹ قابل تجدید توانائی کی صلاحیت کو نصب کرنے کا نشانہ مقرر کیا گیا ہے۔اس میں شمسی توانائی سے 100 گیگا واٹ،بادی توانائی سے 60 گیگا واٹ، حیاتیاتی بجلی سے 10 گیگا واٹ، جبکہ چھوٹے پن بجلی پاور اسٹیشن سے 5 گیگا واٹ شامل ہیں۔
شہری ترقیات کی وزارت نے سال 2014 میں تمام ریاستوں اور مرکز کے زیر انتظام علاقوں سے درخواست کی تھی کہ وہ اپنے زیرکنٹرول عمارتوں کی چھتوں کو استعمال کرنے کے لئے تمام ریاستی حکومت کے محکموں کو ضروری ہدایات جاری کریں تاکہ لازمی بنیاد پر شمسی توانائی کی پیداوار ہوسکے۔اسی طرح شہری ترقیات کی وزارت نے تمام ریاستوں اور مرکز کے زیرانتظام علاقوں سے اپنے زیرانتظام مقامی اداروں کو بھی ہدایات جاری کرنے کے لئے کہا تھا کہ وہ اپنے زیر انتظام عمارتوں کی چھتوں کے اوپر ایسے ہی کارروائی کریں تاکہ ا ن کے دائرہ اختیار میں آنے والے ہر قسم کی عمارتوں کی چھتوں پر روف ٹاپ سسٹم کی تنصیب کا کام لازمی طور پر کیاجاسکے۔مزید برآں شہری ترقیات کی وزارت نے ماڈل بلڈنگ قانون 2016 کو جاری کیا تھا جس کے اندر عمارتوں کی چھتوں پر آرٹی ایس کی تنصیب کے لئے مناسب انتظامات کئے گئے ہیں۔ ہریانہ، چنڈی گڑھ، اترپردیش اور چھتیس گڑھ پر مشتمل چار ریاستوں اور مرکز کے زیر انتظام علاقے مختلف زمروں کی عمارتوں کی چھت پر آر ٹی ایس کی تنصیب کے لئے لازمی نوٹیفکیشن پہلے ہی جاری کرچکے ہیں۔
شمسی توانائی کے پروجیکٹوں کا کیبی سٹی یوٹیلائزیشن فیکٹر کوئلہ، پن بجلی، نیوکلیائی، بادی اور بائیو ماس بجلی پروجیکٹوں کے مقابلے کم ہے۔حکومت نے ملک میں شمسی توانائی سمیت قابل تجدید توانائی کی ترقی اور فروغ کے لئے وقتاً فوقتاً متعدد اسکیمیں شروع کی ہیں۔حکومت متعدد مالیاتی و ترقیاتی ترغیبات فراہم کرکے مثلاً تیز رفتار استحکام، بین ریاستی ٹرانسمیشن سسٹم کے چارجز اور نقصانات کی تلافی ومعافی،گھر کے لئے قرض کے لازمی جزو کے طور پر چھت پر سولر سسٹم کے لئے مالی امداد اور خودکار طریقے کے تحت براہ راست غیرملکی سرمایہ کاری کی سوفیصد اجازت کے ذریعہ ملک میں شمسی توانائی کی پیداوار اور ترقی کو فروغ دے رہی ہے۔
یہ اطلاع آج لوک سبھا میں پوچھے گئے ایک سوال کے تحریری جواب میں بجلی اور نئی وقابل تجدید توانائی کے مرکزی وزیرمملکت جناب آر کے سنگھ نے فراہم کی۔
بھارتی چناؤ کمیشن
اوڈیشہ سے ریاستوں کی کونسل کے ضمنی انتخاب سے متعلق
مندرجہ ذیل تفصیلات کے مطابق اوڈیشہ سے ریاستوں کی کونسل میں ایک اتفاقی آسامی ہے:-
|
|
ریاست
|
|
ممبر کا نام
|
|
وجہ
|
|
آسامی کی تاریخ
|
|
مدت کار ختم ہونے کی تاریخ
|
|
اوڈیشہ
|
|
جناب سبھاش چندر سنگھ
|
|
استعفیٰ
|
|
21.04.2022
|
|
02.04.2026
کمیشن نے مذکورہ بالا آسامی کو پُر کرنے کے لیے درج ذیل شیڈول کے مطابق اوڈیشہ سے ریاستوں کی کونسل کا ضمنی انتخاب کرانے کا فیصلہ کیا ہے:-
|
|
نمبر شمار
|
|
ایونٹس
|
|
تاریخیں
|
|
|
|
نوٹیفکیشن کا جاری ہونا
|
|
26 مئی، 2022 
|
|
|
|
پرچہ نامزدگی بھرنے کی آخری تاریخ
|
|
02 جون، 2022 
|
|
|
|
پرچہ نامزدگی کی جانچ
|
|
03 جون، 2022 
|
|
|
|
امیدواری واپس لینے کی آخری تاریخ
|
|
06 جون، 2022 
|
|
|
|
پولنگ کی تاریخ
|
|
13 جون، 2022 
|
|
|
|
ووٹ ڈالنے کا وقت
|
|
صبح 09:00 بجے سے شام کے 04:00 بجے تک
|
|
|
|
ووٹوں کی گنتی
|
|
13 جون، 2022  کو شام 05:00 بجے
|
|
|
|
وہ تاریخ جس سے پہلے انتخابات مکمل ہو جائیں گے
|
|
17 جون، 2022 
پورے انتخابی عمل کے دوران تمام افراد کے ذریعے، جہاں کہیں قابل اطلاق ہو، لنک https://eci.gov.in/files/file/14151-schedule-for-bye-election-in-3-assembly-constituencies-of-odisha-kerala-and-uttarakhand%E2%80%93-reg/ پر دستیاب 02.05.2022 کے پریس نوٹ کے پیرا 06 میں شامل ای سی آئی کے ذریعے جاری کردہ کووڈ-19 سے متعلق تفصیلی گائیڈ لائنس پر عمل کیا جائے گا۔
اوڈیشہ کے چیف سکریٹری کو ہدایت دی جا رہی ہے کہ وہ مذکورہ ضمنی انتخاب کرانے کے لیے انتظامات کرتے وقت، کووڈ-19 سے متعلق اقدامات کی ہدایات پر تعمیل کو یقینی بنانے کی خاطر ریاست کے کسی سینئر آفیسر کو تعینات کریں۔
ریلوے کی وزارت
ریاستوں کو امداد دینے کی غرض سے ریلوے نے اُترپردیش، مدھیہ پردیش، مہاراشٹر اور دہلی میں کووڈ کیئر کوچ نصب کئے
تقریباً 4000کووڈ کی نگہداشت والے کوچ ، جن میں 64000بستر ہیں، بہت سے ریلوے اسٹیشنوں پر کھڑے کردیئے گئے ہیں، جنہیں کبھی بھی فوری تنصیب کے سلسلے میں فراہم کیا جاسکتا ہے
پنجاب میں بھی نصب کئے جانے کےلئے کوچوں کو تیار کیاجارہا ہے
ریاستوں کو ابتدائی کارروائیوں اور معیاری ضابطہ عمل کے علاوہ آئیسولیشن کوچوں کی دستیابی کے حوالے سے مشورے دیئے جارہے ہیں
نئی دہلی،25؍اپریل2021:
ایک ایسے وقت میں جب ملک کووڈ وباء کی دوسری لہر کے عذاب کو جھیل رہا ہے، ریلوے کی وزارت اپنے کووڈ کیئر آئیسولیشن کوچز کے اقدام کو،جسے کووڈ-19 کی پہلی لہر کے دوران تیار کیا گیا تھا،آزادانہ طورپر ایک نئی تحریک دیتے ہوئے مزید آگے بڑھا رہی ہے۔صورتحال کا مقابلہ کرنے کےلئے کووڈ کی نگہداشت والے اِن کوچوں کو ایک اضافی حفظان صحت کی سہولت کے طورپر تیار رکھا جا رہا ہے، تاکہ جن کووڈ کے مریضوں میں ہلکے درجے کے علامات پائے گئے ہیں، انہیں آئیسو لیٹ کیا جاسکے۔اِن کوچوں میں اب بہت سی اضافی سہولیات بھی شامل کردی گئی ہیں، جن میں کولرز اور جوٹ میٹس وغیرہ شامل ہیں، جن کے ذریعے موجودہ موسم گرما کا سامنا کیا جاسکتاہے۔
اسی سلسلے میں ریاستی حکومتوں کو ابتدائی کارروائیوں اور سر دست نافذ معیاری ضابطہ عمل اس کے علاوہ کووڈ کی نگہداشت والے کوچز کی دستیابی کے حوالے سے مشورہ دیئے جاتے رہےہیں۔تقریباً 4000کووڈ کیئر کوچز،جن میں 64000 بستر دستیاب ہیں،ملک میں بہت سے ریلوے اسٹیشنوں پرتعینات کردیئے گئے ہیں۔اِن میں سے بہت سے کوچز کووڈ کی پہلی لہر کے دوران مریضوں کی آئیسولیشن ضروریات کو پورا کرنے کی خدمت انجام دے چکے ہیں۔کووڈ سے شدید طورپر متاثرہ خطوں میں نصب کئے گئے آئیسو لیشن کوچز کی پوزیشن حسب ذیل ہے:
دہلی میں 50 کوچ، شکور بستی اسٹیشن پر نصب کئے گئے ہیںاور 25 کوچ آنند وہار ٹرمنل پر دستیاب کرائے گئے ہیں۔نندور بارمیں، 21 کوچ نصب کئے گئے ہیں اور حال ہی میں اس مقام پر 55 مریضوں کو داخل کیاگیا ہے۔بھوپال اسٹیشن پر 20 کوچ تعینات کئے گئے ہیں۔ 50 کوچوں کو پنجاب میں نصب کئے جانے کے لئے تیا رکیا گیا ہے اور 20 کوچ جبل پور میں نصب کئے جانے کےلئے تیار رکھے گئے ہیں۔
ریاستی حکومتوں کے مطالبے پر ، یہ آئیسولیشن سینٹر ایسے مریضوں کے علاج میں کام آئیں گے، جن میں مرض کے علامات ہلکے سے درمیانے درجے کے پائے گئے ہوں۔ریلویز کی طرف سے اِن مریضوں کو ہر طرح کی نگہداشت کی فراہمی اور ان کوچوں میں صفائی ستھرائی قائم رکھنے کےلئے تمام اقدامات کرتی ہے۔وقتاً فوقتاً کئے جانے والے اَپ ڈیٹس کے ذریعے ریاستی حکومتوں کو آئیسو لیشن کوچوں سے استفادہ کرنے کا موقع فراہم کیاجاتا رہے گا۔
ماحولیات، جنگلات اور موسمیاتی تبدیلی کی وزارت
ماحولیات ، جنگلات اور آب و ہوا میں تبدیلی کے وزیر مملکت جناب اشونی کمار چوبے نے سی اے ایف اینڈ پی ڈی اور آسام کے
ماحولیات کے افسران کے ساتھ میٹنگ کی
انہوں نے آسام میں پروجیکٹوں پر عمل درآمد کا جائزہ لیا
نئی دہلی،19 ستمبر ،2021 / صارفین کے امور ، خوراک و عوامی نظام تقسیم اور ماحولیات، جنگلات اور آب و ہوا میں تبدیلی کے مرکزی وزیر مملکت جناب اشونی کمار چوبے نے آسام کے شہر گواہاٹی میں ماحولیات اور جنگلات کے سکریٹری ، پرنسپل چیف کنزرویٹر آف فاریسٹس  اور جنگلات کے محکمے کے سینئر افسران کے ساتھ میٹنگ کی۔
انہوں نے ، سی اے ایف اینڈ پی ڈی، فوڈ سکریٹری، ای ڈی ایف سی آئی ریاستی سرکار، سی ڈبلیو سی ڈی آئی ایس اور دیگر افسران کے ساتھ بھی میٹنگ کی۔
جناب چوبے نے شمال مشرقی خطے کے اپنے سات روزہ دورے کے پہلے دن آسام میں پروجیکٹوں پر عمل درآمد کی پیش رفت کی صورتحال کا جائزہ لیا۔ محکمے کے افسران کے ساتھ میٹنگ کے دوران وزیر موصوف نے کہا کہ اگرچہ ریاست ترقی کر رہی ہے لیکن ترقی کی رفتار میں حالیہ مہینوں میں تیزی سے اضافہ ہوا ہے جسے بہ آسانی دیکھا جا سکتا ہے۔ انہوں نے کام میں مہارت کے لیے آسام سرکار کی ستائش کی۔
انہوں نے مشورہ دیا کہ ریاست میں ترقی میں تیزی لانے کی خاطر ماحولیات سے متعلق موقعوں پر عوام کی شراکت داری کی جائے۔ جناب چوبے نے کہا کہ مجھے یقین ہے کہ اگر ہم اہم موقعوں پر عوام کے ساتھ خوشی منائیں تو اس سے اس کام کو آگے بڑھانے میں مدد ملے گی جو محکمے کی طرف سے کیا جا رہا ہے۔
انہوں نے مشورہ دیا کہ بچوں کو نیشنل پارکوں میں جانے میں سہولت دی جانی چاہیے تاکہ وہ اپنے ماحول کے بارے میں جانیں۔
انہوں نے مزید کہا کہ اگر آسام میدان میں کوئی بڑا کام کرے تو پورے ملک کو اس سے جذبہ حاصل ہوگا۔ وزیر موصوف نے یہ بھی کہا کہ ان کا خیال ہے کہ شیروں کے دن ، ہاتھیوں کا دن اور ماحولیات کا دن عوم کے ساتھ منایا جائے نہ کہ اسے دفتروں تک محدود رکھا جائے۔ اس سے اچھے کام کو فروغ دینے کا جذبہ پیدا ہوگا اور لوگوں کو ہمارے کیے گئے کام کے بارے میں معلومات ہوگی۔
انہوں نے کہا کہ اختراعی انداز کے خیالات کو ریاست میں اختیار کیا جانا چاہیے اور انہیں دیر تک ترقی کے لیے اور بہتر بنایا جانا چاہیے۔ انہوں نے آسام کی ریاستی سرکار کے کام کو سراہا اور کہا کہ پیش رفت میں خاطر خواہ اضافہ ہوا ہے۔
انہوں نے بتایا کہ اس سے پہلے آسام میں 5246 ہاتھی تھے جو بڑھ کر 5719 ہو گئے۔ شیروں کی تعداد میں بھی اضافہ ہوا ہے پہلے یہ تعداد محض 70 تھی اب 190 ہو گئی ہے۔ انہوں نے گینڈوں کو تحفظ دینے کی ریاستی سرکار کی کوششوں کو بھی سراہا۔ انہوں نے کہا کہ گینڈوں کی آبادی میں پچھلے برسوں میں اضافہ ہوا ہے۔
جناب چوبے نے کہا کہ آسام میں جنگلاتی زندگی کی حفاظت کے لیے نئے اقدامات جاری ہیں۔ وزیر موصوف ناگالینڈ، منی پور اور اروناچل پردیش میں ترقی کا جائزہ لینے کے لیے ان ریاستوں کا دورہ کریں گے۔
۔۔۔۔۔۔۔۔۔۔۔۔۔۔۔۔۔
ش ح ۔ اس۔ ت ح ۔
U –9163
(Visitor Counter : 121
پیٹرولیم اور قدرتی گیس کی وزارت
ایس اے ٹی اے ٹی اسکیم کے تحت نشانے
اکتوبر 2018 میں شروع کئے گئے کم خرچ نقل و حمل کے پائیدار متبادلات  اقدام کے تحت کمپریسڈ بایو گیس  تیار کرنے والے پانچ ہزار پلانٹوں کے قیام کی گنجائش تھی، جہاں 2023-24 تک پندرہ ملین میٹرک ٹن سالانہ سی بی جی کی پیداوار ہوگی۔
اکتیس اکتوبر 2022 تک تیل اور گیس کمپنیوں نے جو ایس اے ٹی اے ٹی میں شامل ہوئی ہیں، صنعت کاروں کو 3694 لیٹرز آف کونٹنٹ  جاری کئے تھے، جو ان کی تیار کردہ سی بی جی کی خریداری سے متعلق تھے۔ نئی اور قابل تجدید توانائی کی وزارت کے نیشنل بایو اینرجی پروگرام کے پہلے مرحلے کی مجموعی اسکیم کے تحت دیگر کے علاوہ ہر قسم کے بایو گیس پلانٹوں کے لئے سبسڈی، مرکز کی جانب سے مالی امداد میں 31 مارچ 2026 تک کی توسیع دی گئی ہے۔
فوسل ایندھن میں درآمدات پر ملک کے انحصار کو کم کرنے کے لئے حکومت نے کئی اقدامات کئے ہیں اور بہت سے پالیسی اقدامات بھی کئے ہیں تاکہ خام تیل اور گیس کی اندرون ملک پیداوار کو بڑھایا جا سکے۔
یہ اطلاع پٹرولیم اور قدرتی گیس کے وزیر مملکت جناب رامیشور تیلی نے آج لوک سبھا میں ایک تحریری جواب میں دی۔
وزارت ماہی پروری، مویشی پروری و ڈیری
چھتیس گڑھ میں ماہی گیری کے امداد باہمی کے ارکان نے ایمز رائے پور سے ٹیلی میڈیسن سہولیات فراہم کی
وزیر موصوف نے آزمائشی پروجیکٹ شروع کرنے کے لیے ایمز رائے پور کو 50 لاکھ روپے سے زیادہ کی رقم سپرد کی
نئی دہلی،20 ستمبر ،2021 / ماہی گیری، مویشی پروری اور ڈیری کے مرکزی وزیر جناب پروشوتم روپالا نے آج ٹیلی میڈیسین خدمات سے متعلق ایک آزمائشی پروجیکٹ شروع کیا۔ اس پروجیکٹ پر کام کاج مرکزی شعبے کے اہم پروگرام پردھان منتری متسیہ سمپدا یوجنا ، پی ایم ایم ایس وائی کے تحت ماہی گیری کے امداد باہمی کے ادارو ں کے ارکان کے لیے امداد باہمی کی ترقی سے متعلق قومی کارپوریشن ، این سی ڈی سی کے ذریعے کیا جائے گا۔ چھتیس گڑھ میں ماہی گیری کے امداد باہمی کے اداروں کے ارکان اب اپنی طبی ضرورتوں کے لیے ایمز رائے پور کے ڈاکٹروں سے مشورہ کر سکیں گے۔
جناب پروشوتم روپالا نے اس آزمائشی پروجیکٹ کو شروع کرنے کے لیے ایمز رائے پور کے ڈائریکٹر اور سی ای او ڈاکٹر نتین ایم ناگرکر، کو 50 لاکھ روپے کا ایک چیک پیش کرتے ہوئے کہا اس سے اس بات کی یقین دہانی ہوگی کہ چھتیس گڑھ میں ماہی گیروں کے امداد باہمی کے اداروں کے ارکان طبی ضرورت میں ٹیلی میڈیسن کی سہولیت کے ذریعے اپنے دور دراز کے علاقوں سے ایمز رائے پور کے ماہرین سے رجوع کر سکیں گے۔
جناب پرشوتم روپالا نے مزید کہا کہ ٹیلی صحت خدمات کے ہمارے ملک میں زبردست امکانات موجود ہیں جہاں حفظان صحت کی سہولیات شہری علاقوں میں تو کافی زیادہ ہیں لیکن گاوؤں اور ساحلی علاقوں جیسی دور دراز کے جگہوں پر لوگ ان فائدوں سے محروم ہیں۔
انہوں نے یہ بھی کہا کہ یہ پروجیکٹ ڈیجیٹل بھارت کے مشن کے مقصد کو حاصل کرنے کی جانب ایک قدم ہے جیساکہ ہمارے وزیر اعظم نریندر مودی نے اس کا خاکہ پیش کیا تھا۔
ایمز رائے پور کی طرف سے ایک اسٹارٹ اپ سرگرمی کے طور پر اگلے تین سال کے لیے مجوزہ یہ پروجیکٹ آزمائشی طور پر شروع کیا جا رہا ہے۔ یہ پروجیکٹ 5 مرکزوں سے شروع کیا جا رہا ہے جو اس طرح ہے : پی ایچ سی پٹن ، دُرگ ضلع، پی ایچ سی سجا بیمیتارا، پی ایچ سی رتن پور ، بلاس پور، پی ایچ سی دھمتری ، چمتری اور ایمز رائے پور، رائے پور۔ یہ مرکزی حکومت ، چھتیس گڑھ سرکار این سی ڈی سی اور ایمز رائے پور کی ایک مشترکہ کوشش ہے۔
بعد میں ، اس پروجیکٹ کے تحت مزید ضلعوں کو شامل کیا جائے گا۔
ٹیلی میڈیسن سہولت شروع کرنے کا فیصلہ یہ بات معلوم ہونے کے بعد کیا گیا تھا کہ امداد باہمی کے اداروں کے بہت سے ارکان یا تو دور دراز کے علاقوں میں رہنے کی وجہ سے یا غریبی یا کووڈ کے ڈر کی وجہ سے ان میڈیکل خدمات سے فائدہ نہیں اٹھا رہے۔
ڈاکٹر نتن ناگرکر نے کہا کہ ایمز رائے پور ریاست کے عوام خاص طور پر قبائلی علاقوں میں رہنے والے لوگوں کے فائدے کے لیے ٹیلی صلاح مشورے کی خدمات فراہم کرتا رہا ہے۔
---
ش ح ۔ اس۔ ت ح ۔
U –9207
(Visitor Counter : 127
جل شکتی وزارت
ہر گھر جل یوجنا
جل شکتی کے وزیر مملکت جناب پرہلاد سنگھ پٹیل نے آج لوک سبھا میں ایک تحریری جواب میں بتایا کہ:دیہات میں رہنے والے لوگوں کے گھروں میں پائپ کے ذریعے پانی کی فراہمی کی بڑھتی ہوئی امنگوں کو پورا کرنے کے لیے، اگست 2019 سے، بھارتی حکومت ریاستوں کے ساتھ مل کر، سبھی دیہی گھروں اور سرکاری اداروں کو نل کے پانی کی فراہمی کے لیے اسکولوں،آنگن واڑی مراکز،آشرم شالاؤں ، صحت مراکز، گرام پنچایت کی عمارت وغیرہ میں جل جیون مشن نافذ کر رہی ہےتاکہ 2024 تک ہر گھر جل پانی پہنچایا جاسکے جس مشن پر 3.60 لاکھ کروڑ روپے کا اندازہ لگایا گیا ہے، جس میں 2.08 لاکھ کروڑحصہ مرکزی سرکار کا ہے۔
جل جیون مشن کے اعلان کے وقت، 18.93 کروڑ دیہی گھروں میں سے، 3.23 کروڑ  کنبوں کے پاس نل کے پانی کے کنکشن ہونے کی جانکاری تھی۔اب تک، گزشتہ 29 مہینوں میں 5.72 کروڑ  دیہی گھروں کو نل کے پانی کے کنکشن فراہم کیے گئے ہیں۔ اس طرح،آج تک،ملک کے 19.28 کروڑ دیہی گھروں میں سے، 8.95 کروڑ  کنبوں کے گھروں میں نل کے پانی کی فراہمی کی خبر ہے۔ اب تک 8.45 لاکھ  اسکولوں اور 8.64 لاکھ آنگن واڑی مراکز اور 3.40 لاکھ  صحت مراکز/ گرام پنچایت عمارتوں وغیرہ میں نل کے پانی کی فراہمی کا انتظام کیا جاچکا ہے۔
دیہی گھروں، اسکولوں اور آنگن واڑی مراکز وغیرہ میں نل کے پانی کے کنکشن کی ریاستوں/اور مرکز کے زیر انتظام علاقوں ، ضلع اور گاؤں کے لحاظ سے صورتحال، جیسا کہ ریاستوں/مرکز کے زیر انتظام علاقوں کے ذریعہ بتائی گئی ہےاور یہ جے جے ایم ڈیش بورڈ پر دستیاب ہے:
https://ejalshakti.gov.in/jjmreport/JJMIndia.aspx
نل کے پانی کی یقینی فراہمی کے ساتھ،جے جے ایم دیہی برادری، بالخصوص خواتین کے لیے ’زندگی میں آسانی‘ پیدا کرنے میں اہم کردار ادا کررہا ہے۔ گھر کے احاطے میں پینے کے صاف پانی کی یقینی دستیابی صحت کو بہتر بنائے گی اور اس طرح دیہی آبادی کی سماجی و اقتصادی حالت میں بہتری آئے گی اور دیہی خواتین خصوصاً لڑکیوں کی مشقت میں بھی کمی آئے گی جو پانی گھر لانے کے لیے طویل سفر طے کرتی ہیں۔مشن کے نفاذ کے ساتھ، آمدنی پیدا کرنے کے مواقع میں خواتین کی حصہ داری میں بھی بہتری کی امید ہے جس سے لڑکیوں کے اسکول کے دنوں میں ہونے والے نقصان اوراس کے صحت پر پڑنے والےمضر اثرات میں بھی کمی آئے گی۔
صحت اور خاندانی بہبود کی وزارت
کووِڈ19 ٹیکہ کاری: مفروضات بنام حقائق
کووِڈ۔19 ٹیکہ کاری کو مردوخواتین کی تولیدی صلاحیت میں کمی آنے سے جوڑنے کا کوئی سائنٹفک ثبوت نہیں ملا
دودھ پلانے والی تمام خواتین کے لئے کووِڈ۔19 ٹیکہ کاری کی سفارش کی گئی ہے
تولیدی عمر کے زمرے والی آبادی کے درمیان کووِڈ۔19 ٹیکہ کاری کی وجہ سے تولیدی صلاحیت میں کمی آنے کی تشویشات پر مبنی کچھ میڈیا رپورٹیں سامنے آئی ہیں۔اس کے علاوہ یہ بھی سوال اٹھایا گیا ہے کہ کیا دودھ پلانے والی خواتین کے لئے کووِڈ۔19 ٹیکہ کاری محفوظ ہے۔
صحت و کنبہ بہبود کی مرکزی وزارت  نے اپنی ویب سائٹ  پر اکثر پوچھے جانے والے سوالات کے تحت واضح کیا ہے کہ دستیاب ٹیکوں میں سے کوئی بھی ٹیکہ تولیدی صلاحیت کو متاثر نہیں کرتا ہے۔ تمام ٹیکوں اور ان کے اجزاء کا تجربہ پہلے جانوروں پر اور اس کے بعد انسانوں پر کیا جاتا ہے، جس سے یہ تجزیہ کیا جا سکے کہ ان کے اس طرح کے کوئی منفی اثرات ہیں یا نہیں۔ ٹیکوں کو ان کے محفوظ اور مؤثر ہونے کی یقین دہانی کے بعد ہی استعمال کی اجازت دی جاتی ہے۔
اس کے علاوہ، کووِڈ۔19 ٹیکہ کاری کی وجہ سے تولیدی صلاحیت میں کمی آنے کے مروجہ مفروضے کو روکنے کے لئے بھارتی حکومت نے واضح  کیا ہے کہ کووِڈ۔19 ٹیکہ کاری کی وجہ سے مردو خواتین کی تولیدی صلاحیت میں کمی آنے کا کوئی سائنٹفک ثبوت نہیں ملا ہے۔ ٹیکوں کو محفوظ اور مؤثر پایا گیا ہے۔
حال ہی میں ایک انٹرویو میں، ٹیکہ کاری پر قومی تکنیکی صلاح کار گروپ  کے کووِڈ۔19 ورکنگ گروپ کے چیئرپرسن، ڈاکٹر این کے اروڑا نے ان الزامات اور خوف کی تردید کی ہے۔ انہوں نے کہا کہ بھارت اور غیرممالک میں پولیو کے ٹیکے لگانے کے دوران بھی گمراہ کن معلومات پھیلائی گئی تھیں کہ جن بچوں کو یہ ٹیکہ لگ رہا ہے، انہیں مستقبل میں تولیدی صلاحیت میں کمی کا سامنا کرنا پڑ سکتا ہے۔ انہوں نے مزید بھروسہ دلایا کہ تمام ٹیکے عمیق سائنٹفک تحقیق کے عمل سے گزرے ہیں اور کوئی بھی ٹیکہ اس طرح کے مضر اثرات کا حامل نہیں ہے۔

نیشنل ایکسپرٹ گروپ آن ویکسین ایڈمنسٹریشن فار کووِڈ۔19  نے دودھ پلانے والی تمام خواتین کے لئے کووِڈ۔19 ٹیکہ کاری کی سفارش کی ہے اور ٹیکہ کاری سے پہلے یا بعد میں دودھ پلانے کے عمل کو روکنے کی ضرورت نہ ہونے کے ساتھ ساتھ اسے محفوظ بھی بتایا ہے۔
.